Z A P I S N I K

11. sjednice Vijeća Mjesnog odbora  Dugave,
održane 13. travnja 2022.



Sjednica se održava 13. travnja u sjedištu Gradske četvrti Novi Zagreb - istok, Zagreb, Ulica svetog Mateja 93 s početkom u 18,00  sati.

Nazočni članovi vijeća:  Borovac Darko, Grobelšek Ivan, Josipović Josip, Kurilić Tanja, Maurović Tomislav, Petrinović Kruno, Pigac Oskar, Ptiček Berislav, Stojaković i Snežana Stojaković.


Nenazočni članovi vijeća:  nema ih


Ostali nazočni:	Petra Crnko, stručna referentica lokalne samouprave u VGČ Novi Zagreb-istok
			Nina Pavlović, zainteresirana građanka
			Pavle Hrvačić, zaineresirani građanin						
	


Predsjednik Berislav Ptiček konstatira da je nazočno 9 od ukupno 9 članova Vijeća, što znači da Vijeće može pravovaljano odlučivati, te otvara sjednicu usvajanjem zapisnika 10. radne sjednice MO Dugave. (9 "za"). 

	Nakon toga na prijedlog predsjednika Vijeće bez rasprave, jednoglasno, utvrđuje

DNEVNI RED

1.	Prijedlog pozicija koševa za smeće za sitni otpad u naselju – zaključak, donosi se
2.	Elementi uređenja parka za izradu projektne dokumentacije na lokaciji k.č.br. 2381/1, k.o. Zaprudski otok, zelena površina između ambulante i Sarajevske ulice, te sportskih terena kraj OŠ Dugave i OŠ Fran Galović – zaključak, donosi se
3.	Zahtjev za zamjenu stupa javne rasvjete radi dotrajalosti i opasnosti od urušavanja – zaključak, donosi se
4.	Zahtjev za iscrtavanje parkirnih mjesta u ulici Kauzlarićev prilaz 9-17 – zaključak, donosi se
5.	Zahtjev za iscrtavanje kolnog znaka zabrane parkiranja ispred garaža – Gomboševa ulica – zaključak, donosi se
6.	Odluka o visini donacije Građanskoj udruzi Dugave za organizaciju manifestacije Dani Dugava - zaključak, donosi se
7.	Pitanja, prijedlozi i obavijesti







   Ad 1. Prijedlog pozicija koševa za smeće za sitni otpad u naselju

Predsjednik Vijeća na osnovu zahtjeva GČ Novi Zagreb-istok, a temeljem prijedloga Zagrebačkog holdinga Podružnice Čistoća i Zrinjevac otvorio raspravu o prijedlozima lokacija za pozicije novih koševa za smeće za sitni otpad u naselju. U raspravi je istaknuto 30 lokacija: 5 (pet) na frekventnim pozicijama u Velikom parku, 4 (četiri) u Kauzlarićevoj ulici, 5 (pet) na šetnici uz Vatikansku ulicu, 1 (jedan) na poziciji Čalogovićeva 6, 4 (četiri) u parku Murati, 1(jedan) Abramovićeva ulica kod staze prema Sparu, 4 (četiri) u parku iza škole prema Ulici sv. Mateja, 4 (četiri) na kružnoj šetnici oko naselja u Ulici sv. Mateja, 2 (dva) na šetnici uz Ulicu SR Njemačke, što su  vijećnici jednoglasno (9 "za") podržali.  


					ZAKLJUČAK
o prijedlogu pozicija novih koševa za smeće za sitni otpad u naselju 

1. Vijeće MO Dugave predložilo je 30 pozicija kako slijedi: 5 (pet) u Velikom parku, 4 (četiri) u Kauzlarićevoj ulici, 5 (pet) na šetnici uz Vatikansku ulicu, 1 (jedan) na poziciji Čalogovićeva 6, 4 (četiri) u parku Murati, 1(jedan) Abramovićeva ulica kod staze prema Sparu, 4 (četiri) u parku iza škole prema Ulici sv. Mateja, 4 (četiri) na kružnoj šetnici oko naselja u Ulici sv. Mateja, 2 (dva) na šetnici uz Ulicu SR Njemačke. 
2. Ovaj Zaključak dostavlja se Vijeću Gradske četvrti Novi Zagreb - istok, te podružnicama Čistoća i Zrinjevac Zagrebačkog holdinga.  






Ad 2. Elementi uređenja parka za izradu projektne dokumentacije na lokaciji k.č.br. 2381/1, k.o. Zaprudski otok, zelena površina između ambulante i Sarajevske ulice, te sportskih terena kraj OŠ Dugave i OŠ Fran Galović

Predsjednik Vijeća na zahtjev Zagrebačkog holdinga Podružnice Zrinjevac otvorio je raspravu o projektnim zadacima i prioritetima MO Dugave u uređenju parkova zbog izrade projektne dokumentacije na lokaciji k.č.br. 2381/1, k.o. Zaprudski otok, zelena površina između ambulante i Sarajevske ulice, te sportskih terena kraj OŠ Dugave i OŠ Fran Galović. 
U raspravi je istaknuto da na lokaciji sportskih terena kraj OŠ Dugave i OŠ Fran Galović postoji potreba asfaltiranja svih postojećih igrališta (1 nogometno, 3 košarkaška, 1 rukometno), zamjena zaštitnih ograda, obnova staze i doskočišta za skok u dalj, sprint staze, te uklanjanje postojeće betonske tribine uz rukometno igralište i gradnja nove na sigurnoj udaljenosti od terena. Isto tako potrebno je sanirati asfaltni sloj na kružnoj šetnici koja se koristi kao trkački krug u dužini od 300 metara prilikom izvođenja nastave, te za rekreativno trčanje. Na lokaciji k.č.br. 2381/1, k.o. Zaprudski otok, zelena površina između ambulante i Sarajevske ulice, potrebno je posaditi stabla, grmoliko bilje i cvjetne nasade koji bi sadašnju neuređenu livadu pretvorili u park. Naglašena je i potreba uređenja šetnice, te uređenje parkirališta za bicikle. Predmetni zahtjevi su jednoglasno usvojeni (9 "za").

					ZAKLJUČAK
o elementima uređenja parka za izradu projektne dokumentacije na lokaciji k.č.br. 2381/1, k.o. Zaprudski otok, zelena površina između ambulante i Sarajevske ulice, te sportskih terena kraj OŠ Dugave i OŠ Fran Galović   

 	
	1. Vijeće MO Dugave donosi prijedloge o elementima uređenja parka za izradu projektne dokumentacije. 
Na lokaciji sportskih terene kraj OŠ Dugave i OŠ Fran Galović:
- asfaltiranje svih igrališta (3 košarkaška, 1 nogometno, 1 rukometno)
- zamjena zaštitnih mreža
- obnova staze i  doskočišta za skok u dalj
- obnova sprint staze
- uklanjanje postojeće betonske tribine uz rukometno igralište i gradnja nove prema postojećim sigurnosnim standardima
- saniranje asfaltnog sloja na kružnoj šetnici, trkačkom krugu u dužini od 300 metara
Na lokaciji k.č.br. 2381/1, k.o. Zaprudski otok, zelena površina između ambulante i Sarajevske ulice:
- sadnja stabala, grmolikog bilja i nasada potrebnih za transformaciju livade u park
- uređenje šetnice
- postavljanje parkirališta za bicikle
 
	2. Ovaj Zaključak dostavlja se Vijeću Gradske četvrti Novi Zagreb - istok i Gradskom uredu za obnovu, izgradnju, prostorno uređenje, graditeljstvo, komunalne poslove i promet, te Zagrebačkom holdingu Podružnica Zrinjevac.
	



Ad 3. Zahtjev za zamjenu stupa javne rasvjete radi dotrajalosti i opasnosti od urušavanja

Predsjednik Vijeća upoznao je članove Vijeća s potrebom zamjene stupova javne rasvjete radi dotrajalosti i opasnosti od urušavanja na raznim lokacijama u naselju. U raspravi je istaknuta potrebe hitne sanacije i zamjene postojećih te izlazak na teren stručne inspekcijske službe. Nakon rasprave je zahtjev jednoglasno usvojen (9 "za").

						ZAKLJUČAK
o zahtjevu za zamjenu stupova javne rasvjete radi dotrajalosti i opasnosti od urušavanja

	1. Vijeće MO Dugave podržava predmetni zahtjev.
	2. Ovaj Zaključak dostavlja se Vijeću Gradske četvrti Novi Zagreb - istok, te Gradskom uredu za obnovu, izgradnju, prostorno uređenje, graditeljstvo, komunalne poslove i promet. 

	Ad 4. Zahtjev za iscrtavanje parkirnih mjesta u ulici Kauzlarićev prilaz 9-17

	Predsjednik Vijeća upoznao je članove sa zahtjevom za iscrtavanje parkirnih mjesta u ulici Kauzlarićev prilaz 9-17. Nakon rasprave je zahtjev jednoglasno prihvaćen (9 "za").

ZAKLJUČAK
		o zahtjevu za iscrtavanje parkirnih mjesta u ulici Kauzlarićev prilaz 9-17

	1. Vijeće MO Dugave daje pozitivno mišljenje o predmetnom zahtjevu .  
	2. Ovaj Zaključak dostavlja se vijeću Gradske četvrti Novi Zagreb - istok, te Gradskom uredu za obnovu, izgradnju, prostorno uređenje, graditeljstvo, komunalne poslove i promet.


Ad 5. Zahtjev za iscrtavanje kolnog znaka zabrane parkiranja ispred garaža – Gomboševa ulica


	Predsjednik Vijeća upoznao je članove Vijeća sa zahtjevom za iscrtavanje kolnog znaka zabrane parkiranja ispred ulaz u garaže u Gomboševoj ulici, što je bez rasprave usvojeno (9 "za").

ZAKLJUČAK
		o zahtjevu za iscrtavanje kolnog znaka zabrane parkiranja ispred garaža – Gomboševa ulica


1. Vijeće MO Dugave podržalo je predmetni zahtjeve. 
2. Ovaj Zaključak dostavlja se vijeću Gradske četvrti Novi Zagreb - istok, te Gradskom uredu za obnovu, izradnju, prostorno uređenje, graditeljstvo, komunalne poslove i promet.



Ad 6. Odluka o visini donacije Građanskoj udruzi Dugave za organizaciju manifestacije Dani Dugava


Predsjednik Vijeća pozvao je članove Vijeća na raspravu o visini Građanskoj udruzi Dugave za organizaciju manifestacije Dani Dugava u skladu sa zaključkom s prethodne sjednice. Kako je riječ o najvažnijem sportsko-glazbenom-kulturnom događaju predloženo je da VMO Dugave manifestaciju podrži s iznosom od 5.000,00 (pet tisuća) kuna za tiskanje promotivnih materijala i majica, što je jednoglasno prihvaćeno (9 "za"). 

	ZAKLJUČAK	
	o visini donacije Građanskoj udruzi Dugave za organizaciju manifestacije Dani Dugava

1. Vijeće MO Dugave podržava manifestaciju Dani Dugava u visini od 5.000,00 kuna za tiskanje promotivnih materijala i majica prema zahtjevu Građanske udruge Dugave.
2. Ovaj Zaključak dostavlja se Vijeću Gradske četvrti Novi Zagreb - istok.

Ad. 7. Pitanja, prijedlozi i obavijesti
Predsjednik daje riječ građanima Nini Pavlović i Pavli Hrvačiću, koji su članove vijeća upoznali s mogućim idejnim rješenjima za apliciranje za EU projekte za revitalizaciju naselja Dugave u programskom razdoblju do 2027. Predstavili su ideju pokretanja kluba Chess Cafea, kakvi postoje u mnogim europskim i američkim gradovima, te pridonose razvoju šaha, strateških društvenih igara, druženju... stanovnika naselja svih generacija, a posebno djece i mladih. Predstavljena su i montažna igrališta za djecu vrtićke dobi koja potiču najmlađe na aktivno bavljenje sportom. Nakon toga predsjednik Vijeća je nazočne obavijestio o svojim aktivnostima između sjednica, te s pripremnim aktivnostima na izradi novog Prostornog plana Grada Zagreba, u koji se uključena i tijela lokalne samouprave, te prijedlozi građana. Vijećnike je upoznao sa zaključcima tematske sjednice Odbora za poljoprivredu, šumarstvo i vodno gospodarstvo Gradske skupštine Grada Zagreba o problemu vrana u gradu, te hodogramu radova na zamjeni magistralne vrelovodne mreže HEP-a. Članove vijeća obavijestio je i o pritužbi građana Č. P. o otežanom dvosmjernom porometu u dijelu ulice Vijenac Frane Gotovca zbog parkiranja u voznom traku, te zahtjevu građanke M.H. za gradnju uzdignutog pješačkog prijelaza kod autobusne stanice Hrelićka.  
.  
Dovršeno u 20.15 sati.

Zapisnik izradio:
Kruno Petrinović

KLASA: 024-08/22-003/791
URBROJ:  251-13-11-9-22-2
Zagreb,  13. travnja 2022.


Predsjednik
Vijeća Mjesnog odbora
Dugave

Berislav Ptiček
